Практыкаванні неабходны пры засваенні маральных норм, калі ажыццяўляецца мэтанакіраваны перавод ведаў аб правілах паводзін у звыклыя паводзіны, што магчыма пры шматразовым паўтарэнні станоўчых дзеянняў і ўчынкаў. Напрыклад, дзіця ставіцца ва ўмовы, калі трэба дзяліцца цацкамі, ласункамі, клапаціцца пра жывёл і інш. Пры гэтым трэба памятаць: нават адзін дрэнны ўчынак можа разбурыць тое добрае, што фарміруецца ў вучня, калі гэты ўчынак прынёс яму задавальненне і не быў заўважаны дарослымі (крадзёж, курэнне і інш.).